Rusija gubi utjecaj u znanosti
Rusija proživljava i odlijev mozgova koji dodatno pogoršava ovaj problem
U izvješću novinske agencije Thomson Reuters navodi se da znanost u Rusiji trpi od drastičnih smanjenja proračuna još od pada Sovjetstkog saveza 1991. godine. Financiranje najboljih ruskih znanstveno-istraživačkih instituta ne iznosi više od pet posto iznosa za slične institucije u Sjedinjenim Državama, navodi jedan izvor Reutersa. U prosincu, ruski predsjednik Dmitri Medvjedev kritizirao je Rosneft, državnu tvrtku koja posjeduje najveće naftne i plinske rezerve na svijetu, zbog toga što je potrošila samo zanemarivo mali dio postotka od svojih prihoda na istraživanje i razvoj. Osim toga, iz Rusije još od 1991. godine masovno odlaze visoko obrazovani ljudi, navodi ovo novinsko izvješće. Procjenjuje se da je otada oko 80 tisuća znanstvenika napustilo zemlju, u potrazi za boljom plaćom, financiranjem i uvjetima rada i stanovanja. Direktor moskovskog Instituta za probleme globalizacije, ekonomist Mihail Deljagin, kaže da su loši uvjeti rada, birokracija i pomanjkanje modernizacije drugi faktori zbog kojih ovi intelektualci odlaze iz zemlje: Prosječna dob člana Ruske akademije znanosti je 50 godina. A u sektoru obrane ona iznosi 60, kaže vojni analitičar Pavel Felgehnauer: Drugi je problem, kaže Felgenhauer, činjenica da sveučilišta ne uspijevaju prenositi znanja na sljedeću generaciju. On za to krivi korumpiranost profesora koji – tvri ovaj analitičar – primaju mito u zamjenu za dobre ocjene. Predsjednik Medvjedev kaže da bi Rusija trebala privući strane stručnjake u zemlju. Međutim, Mihail Deljagin smatra da bi oni mogli biti prijetnja ruskim interesima u naftnoj industriji: U jednom novinskom komentaru, pritvoreni kritičar ruske vlade i bivši čelnik naftne tvrtke Yukos, Mihail Hodorkovsky, nedavno je rekao da ruska potražnja za znanjem u temeljnim i primjenjenim znanostima slabi, u svjetlu sve većeg apetita za sirovinama i korupcije.